Source: https://www.zakonypreludi.sk/zz/2003-98
Timestamp: 2019-03-18 19:26:37+00:00
Document Index: 14844207

Matched Legal Cases: ['§ 31', '§ 4', '§ 4', '§ 1', '§ 1', '§ 1', '§ 4', '§ 4', '§ 1', '§ 1', '§ 4', '§ 4', '§ 2', '§ 1', '§ 5', '§ 24', '§ 2', '§ 5', '§ 24', '§ 26', '§ 25', '§ 3', '§ 17']

98/2003 Z. z. Vyhláška Ministerstva hospodárstva Slovenskej republiky, ktorou sa ustanovujú podrobnosti o výdavkoc... | Aktuálne znenie
98/2003 Z. z.
Vyhláška č. 98/2003 Z. z.Vyhláška Ministerstva hospodárstva Slovenskej republiky, ktorou sa ustanovujú podrobnosti o výdavkoch na hospodársku mobilizáciu z prostriedkov štátneho rozpočtu
Čiastka 46/2003
Platnosť od 19.03.2003 do31.01.2008
Účinnosť od 01.04.2003 do31.01.2008
Zrušený 13/2008 Z. z.
Aktuálne znenie 01.04.2003 - 31.01.2008
z 25. februára 2003,
ktorou sa ustanovujú podrobnosti o výdavkoch na hospodársku mobilizáciu z prostriedkov štátneho rozpočtu
Ministerstvo hospodárstva Slovenskej republiky (ďalej len „ministerstvo") podľa § 31 ods. 2 písm. a) zákona č. 414/2002 Z. z. o hospodárskej mobilizácii a o zmene zákona Národnej rady Slovenskej republiky č. 274/1993 Z. z. o vymedzení pôsobnosti orgánov vo veciach ochrany spotrebiteľa v znení neskorších predpisov (ďalej len „zákon") ustanovuje:
(1) Výdavkami na hospodársku mobilizáciu z prostriedkov štátneho rozpočtu (ďalej len „výdavky na hospodársku mobilizáciu") sú tieto výdavky subjektov hospodárskej mobilizácie podľa § 4 písm. a), d) a e) zákona na plnenie opatrení hospodárskej mobilizácie a na účely s tým spojené:
a) nákup pozemkov na umiestnenie stavieb,
b) nákup stavieb,
c) nákup kancelárskych strojov, prístrojov a zariadení,
d) nákup softvéru,
e) nákup prevádzkových strojov, prístrojov a zariadení,
f) projektová dokumentácia,
g) výstavba stavieb a ich technické zhodnotenie,
h) rekonštrukcia a modernizácia strojov a zariadení,
i) ostatné kapitálové výdavky,
j) materiál a služby,
k) údržba,
l) nájomné,
m) ostatné tovary a služby,
n) budovanie, udržiavanie a využívanie jednotného informačného systému hospodárskej mobilizácie,
o) konzervácia a dekonzervácia majetku,
p) technické zhodnotenie konzervovaného majetku,
q) odmeňovanie za pracovnú povinnosť,1)
r) poistenie majetku.
(2) Podrobnejšia špecifikácia výdavkov podľa odseku 1 písm. c), e) až k), m) a n) je uvedená v prílohe č. 1.
(3) Výdavkami na hospodársku mobilizáciu sú tieto výdavky subjektov hospodárskej mobilizácie podľa § 4 písm. d) zákona na plnenie opatrení hospodárskej mobilizácie a na účely s tým spojené:
a) nákup dopravných prostriedkov a ich údržba,
b) mzda zamestnanca alebo jej pomerná časť a odvody z nej v subjekte hospodárskej mobilizácie, ktorým je podnikateľ;2) výdavok na mzdu zo štátneho rozpočtu vrátane príplatkov nemôže prekročiť 100 % výšky funkčného platu najvyššej platovej triedy v najvyššom platovom stupni stupnice podľa osobitného predpisu,3)
c) mzda, plat a funkčný plat za pracovnú povinnosť,4)
d) energie na osvetlenie a vykurovanie pracovísk vrátane úhrady nájomného za prenájom miestností pracoviska a poplatkov za telefón, ktorý slúži na potreby hospodárskej mobilizácie,
e) pracovné cesty zamestnanca v rozsahu podľa osobitného predpisu,5)
f) pohonné hmoty, mazadlá, materiály a energie potrebné pri plánovanom preverení prevádzkyschopnosti konzervovaného majetku.
(1) Z rozpočtu ministerstva sa okrem výdavkov podľa § 1 uhrádzajú aj výdavky fyzickým osobám ako náhrada škody pri úraze a chorobe z povolania.6)
(2) Z rozpočtu ministerstva sa okrem výdavkov podľa § 1 a odseku 1 uhrádzajú aj výdavky vysokých škôl, ktoré na základe dohody s ministerstvom poskytujú vysokoškolské vzdelávanie v oblasti hospodárskej mobilizácie.
(3) Výdavkami vysokých škôl podľa odseku 2 sú výdavky na výučbu, ktorými sú odmeny vyučujúcim a skúšajúcim, náklady na vypracovanie a vydanie študijnej literatúry a výdavky na odmeny za oponentské posudky.
(4) Výdavkami vysokých škôl podľa odseku 2 sú aj výdavky, ktoré vysokej škole vzniknú pri ubytovaní a stravovaní študentov, ktorí sú zamestnancami subjektu hospodárskej mobilizácie a plnia úlohy spojené s vykonávaním opatrení hospodárskej mobilizácie.
Z rozpočtu Ministerstva obrany Slovenskej republiky sa okrem výdavkov podľa § 1 uhrádzajú subjektom hospodárskej mobilizácie podľa § 4 písm. d) zákona aj výdavky na uchovanie výrobných schopností a výdavky spojené s konzerváciou a dekonzerváciou majetku.
Výdavkami na hospodársku mobilizáciu subjektov hospodárskej mobilizácie podľa § 4 písm. f) zákona sú výdavky na plnenie opatrení hospodárskej mobilizácie podľa § 1 ods. 1 písm. c) až e), g), h), j), k), m), n), q) a r) a § 1 ods. 3 písm. b) až e).
(1) Výdavkami na hospodársku mobilizáciu sú tieto výdavky subjektov hospodárskej mobilizácie podľa § 4 písm. b) zákona na plnenie opatrení hospodárskej mobilizácie a na účely s tým spojené:
a) nákup kancelárskych strojov, prístrojov a zariadení,
b) nákup prevádzkových strojov, prístrojov a zariadení,
c) materiál a služby,
d) údržba,
e) ostatné tovary a služby,
f) budovanie, udržiavanie a využívanie jednotného informačného systému hospodárskej mobilizácie,
g) odmeňovanie za pracovnú povinnosť,1) náhrada za vecné plnenie a náhrada škody,7)
h) poistenie majetku.
(2) Podrobnejšia špecifikácia výdavkov podľa odseku 1 písm. a) až f) je uvedená v prílohe č. 2.
(3) Výdavkami na hospodársku mobilizáciu sú tieto výdavky subjektov hospodárskej mobilizácie podľa § 4 písm. c) zákona na plnenie opatrení hospodárskej mobilizácie a na účely s tým spojené:
a) zriadenie výdajní odberných oprávnení,8)
b) vytvorenie materiálnych a organizačných podmienok na činnosť výdajní odberných oprávnení,
c) odmeňovanie za pracovnú povinnosť,1)
d) poistenie majetku.
Výdavky podľa § 2 ods. 2 až 4 sa uhrádzajú do 30. júna 2007 a len na účely zabezpečenia štúdia študentov prijatých na štúdium do účinnosti tejto vyhlášky.
Zrušuje sa výnos Ministerstva financií Slovenskej republiky č. 44/66/1994 o financovaní hospodárskej mobilizácie (oznámenie č. 315/1994 Z. z.).
Táto vyhláška nadobúda účinnosť 1. apríla 2003.
Robert Nemcsics v. r.
Príloha č. 1 k vyhláške č. 98/2003 Z. z.
Podrobnejšia špecifikácia výdavkov na hospodársku mobilizáciu podľa § 1 ods. 1 písm. c), e) až k), m) a n)
1. Výdavkami na nákup kancelárskych strojov, prístrojov a zariadení sú výdavky na nákup
a) nábytku,
b) výpočtovej techniky,
c) iného kancelárskeho zariadenia.
2. Výdavkami na nákup prevádzkových strojov, prístrojov a zariadení sú výdavky na nákup tovarov, ktoré sú súčasťou stavieb vrátane prípadnej montáže, a to najmä
a) meracej a monitorovacej techniky,
b) vyrozumievacieho a varovacieho zariadenia,
c) spojovacej a signálnobezpečnostnej techniky,
d) učebných pomôcok,
e) energetických zariadení.
3. Výdavkami na projektovú dokumentáciu sú výdavky na
a) zabezpečenie spracovania prieskumov a rozborov, vydanie rozhodnutia o umiestnení stavby, vydanie rozhodnutia o využití územia, vydanie stavebného povolenia, vydanie kolaudačného rozhodnutia, vedenie uskutočňovaných stavieb, činnosť stavbyvedúceho, stavebného a autorského dozoru,
b) projektovú činnosť,
c) prerokúvanie a schvaľovanie územnoplánovacej dokumentácie, dokumentácie potrebnej na vydanie územného rozhodnutia, projektu stavieb potrebného na vydanie stavebného povolenia,
d) obstarávanie a vypracúvanie územnoplánovacích podkladov a územnoplánovacej dokumentácie, vypracovanie zadania stavby, vypracovanie dokumentácie potrebnej na vydanie územného rozhodnutia, vypracovanie projektu potrebného na vydanie stavebného povolenia,
e) vybrané geodetické a kartografické činnosti.
4. Výdavkami na výstavbu stavieb a ich technického zhodnotenia sú výdavky na stavebné práce na
a) výstavbu nových bytových a nebytových budov,
b) rekonštrukciu existujúcich bytových a nebytových budov,
c) modernizáciu existujúcich bytových a nebytových budov,
d) prístavby a nadstavby existujúcich bytových a nebytových budov.
5. Výdavkami na rekonštrukciu a modernizáciu strojov a zariadení sú výdavky na rekonštrukciu a modernizáciu
a) prevádzkových zariadení,
c) telekomunikačnej techniky,
d) iného špeciálneho technického vybavenia.
6. Výdavkami na ostatné kapitálové výdavky sú najmä združené prostriedky na investície.
7. Výdavkami na materiál a služby sú výdavky na platby za dodané tovary a služby využívané v pracovnom procese, a to za
a) prevádzkový materiál k zariadeniam a k technike,
b) spotrebný materiál k zariadeniam a k technike,
c) servisný materiál k zariadeniam a k technike,
d) náhradné diely.
8. Výdavkami na údržbu sú výdavky na práce a služby vykonávané na zabezpečenie
a) bežného fungovania majetku hospodárskej mobilizácie,
b) údržby a opráv.
9. Výdavkami na ostatné tovary a služby sú výdavky na
a) previerky, cvičenia, školenia, semináre a porady,
b) odmeny prednášateľom za prednáškovú činnosť,
c) nákup materiálu, pomôcok a publikácií k vzdelávacím činnostiam,
d) nájomné za prednáškové priestory,
e) poplatky za štúdie, expertízy, posudky, prekladateľskú činnosť,
f) ostatné tovary a služby s tým súvisiace,
g) uchovanie výrobných schopností,
h) ochranu a zabezpečenie objektov osobitnej dôležitosti a ďalších dôležitých objektov.
10. Výdavkami na budovanie, udržiavanie a využívanie jednotného informačného systému hospodárskej mobilizácie sú výdavky na
a) nákup služieb spojených s jeho budovaním, udržiavaním a využívaním,
b) nákup tovarov a nákup autorských práv,
c) odstraňovanie prevádzkových a programových chýb,
d) spracovanie a výrobu metodickej a plánovacej dokumentácie v písomnej alebo elektronickej forme,
e) tvorbu internetovej stránky,
f) nákup služieb spojených s prvotným zberom a spracovaním údajov.
Príloha č. 2 k vyhláške č. 98/2003 Z. z.
Podrobnejšia špecifikácia výdavkov na hospodársku mobilizáciu podľa § 5 ods. 1 písm. a) až f)
3. Výdavkami na materiál a služby sú výdavky na platby za dodané tovary a služby využívané v pracovnom procese, a to za
4. Výdavkami na údržbu sú výdavky na práce a služby vykonávané na zabezpečenie bežného fungovania majetku hospodárskej mobilizácie a na jeho údržbu a opravy.
5. Výdavkami na ostatné tovary a služby sú výdavky na
b) odmeny za prednáškovú činnosť,
f) ostatné tovary a služby s tým súvisiace.
6. Výdavkami na budovanie, udržiavanie a využívanie jednotného informačného systému hospodárskej mobilizácie sú výdavky na
b) nákup tovarov a nákup autorských práv súvisiacich s jeho využívaním,
c) odstraňovanie jeho prevádzkových a programových chýb,
d) spracovanie a výrobu metodickej a plánovacej dokumentácie k nemu v písomnej alebo elektronickej forme,
1) § 24 zákona č. 414/2002 Z. z. o hospodárskej mobilizácii a o zmene zákona Národnej rady Slovenskej republiky č. 274/1993 Z. z. o vymedzení pôsobnosti orgánov vo veciach ochrany spotrebiteľa v znení neskorších predpisov.
2) § 2 Obchodného zákonníka.
3) Príloha č. 2 k zákonu č. 312/2001 Z. z. o štátnej službe a o zmene a doplnení niektorých zákonov.
4) § 5 písm. r) a § 24 zákona č. 414/2002 Z. z.
5) Zákon č. 283/2002 Z. z. o cestovných náhradách.
6) § 26 zákona č. 414/2002 Z. z.
7) § 25 a 27 zákona č. 414/2002 Z. z.
8) § 3 písm. m) a § 17 písm. b) zákona č. 414/2002 Z. z.